NAMAWAKLAND VERBLYF VANRHYNSDORP WESTERN CAPE SOUTH AFRICA
Namakwaland & Weskus en nie slegs by die gastehuise hier onder gelys nie."
Commercialstraat 42, Posbus 203, Vanrhynsdorp, 2430, Sel: 084 580 2191, Epos: mariaboshoff6@gmail.com
VERWELKOMINGS BOODSKAP DEUR DIE STIGTER VAN NAMAKWALAND VERBLYF:
Hierdie besprekingswebblad van my is 'n droom wat waar geword het, en ek wil graag vir my Hemelse Vader baie dankie sê dat HY dit vir my moontlik gemaak het! Omdat ek geleer het om uit dankbaarheid te lewe, glo ek dat SY seën daarop sal rus.
My doelwit hiermee is om u, as voornemende besoeker aan Namakwaland & die Weskus, bekend te stel aan ons streek. Synde sélf 'n Namakwalander, & uiteraard met 'n intense liefde & bewondering vir my wêreld & sy mense, wil ek net so éffens verwaand wees, deur te reken dat ek myself om dié rede kan onderskei van ander webblaaie wat besprekings hanteer, deurdat ek daarop kan roem dat ek hier woon en werk en die streek ken.
Ek staan nog dikwels in verwondering oor die skoonheid van my wêreld waarin ek my oë oopgemaak het. Ek het nooit gedurende my grootwordjare die mooi, en verál die bergagtige omgewing, wérklik waardeer nie - hoekom sou ek dan, dis mos waaraan ek al die jare gewoond was! Dit het 'n klomp jare op die Hoëveld (plát omgewing) gevat, om myself gelukkig & geseënd te ag dat ek hier kan woon & lééf.
Nié net is ons streek wêreldbekend vir sy pragtige blomme en plantegroei gedurende die winter & 1ste maand van die Lente, die ongereptheid van ons Weskus & Namakwalandse Kus, ook bekend as die Diamantkus, lok ook baie toeriste.
Ek het ook geleer om na die áltyd-welkome reën te verwys as GENADEDRUPPELS, want dis waarlik hoe die reën vir hierdie streek is. As ons 5, 6, of meer mm-reën op 'n slag kry, is ons nét so dankbaar daarvoor as die mense van ander streke, wat gewoond is aan baie reën op 'n slag! Hoe & wanneer ons reënseisoen 'n aanvang neem, saam met goeie opvolgreëns, bepaal uiteindelik hoe ons Blommejaar gaan wees. En, as dit nié die jaar genoeg reën nie, moet ons dit ook aanvaar, want dis SY WIL vir ons. HY wéét wanneer & wát ons nodig het : dit leer hierdie ou wêreld báie gou vir jou, &, ás dit die jaar nié 'n goeie Blommejaar is, is daar soveel méér wat die voornemende besoeker kan verwag - hy hoef net met die plaaslike (ook genoem "Locals") mense te gesels, dan leer ken jy waarlik vir Namakwaland!